# Afrika Bambaataa

### Wikipedia

Afrika Bambaataa (syntyjään Kevin Donovan) on DJ ja yhteisöjohtaja Bronxista, New York Citystä. Hän on yksi merkittävimmistä hiphop-kulttuurin vaikuttajista.

Afrika Bambaataa oli jengiläinen, joka perusti 1970-luvulla Zulu Nation -nimisen järjestön edistämään suvaitsevaisuuden ja yhteiskunnallisen tiedostamisen asiaa. Hän nimesi Zulu Nationin nähtyään elokuvan Zulu (1964), jonka kuvaus afrikkalaisen zulu-heimon taistelusta brittiläisiä siirtomaajoukkoja vastaan teki häneen lähtemättömän vaikutuksen. Mm. rappareista, break dance -tanssijoista ja graffitiartisteista koostunut ryhmä järjesti korttelijuhlia, joissa Afrika Bambaataa tuli pian tunnetuksi yhtenä New Yorkin parhaista DJ:istä ja hiphopin "kummisedistä".

Afrika Bambaataan levytysura on ollut niin ikään vaikutteena monille seuraajille. Tuotettuaan useita esiintyjiä, "Bam" aloitti soolouransa 1982. "Planet Rock" yhdisteli ainutlaatuisella tavalla elektronista pop-musiikkia ja rappia. Kappale lainasi Kraftwerkin "Trans-Europe Expressiä". Vuonna 1984 Afrika Bambaataa tunnusti hiphopin juuria levyttämällä kappaleen "Unity" yhdessä soulin kummisedän, James Brownin kanssa. Muita artisteja, joiden kanssa hän on työskennellyt, ovat mm. John Lydon, UB40 ja Gary Numan. Rage Against the Machine versioi Afrika Bambaataan "Renegades Of Funk" -kappaleen Renegades-albumillaan (2000).

## [muokkaa] Aiheesta muualla

- The Universal Zulu Nation

Haettu osoitteesta http://fi.wikipedia.org../../../a/f/r/Afrika_Bambaataa_ec73.html

Luokka: Yhdysvaltalaiset hip hop -artistit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Alemannisch
- Deutsch
- English
- Español
- Français
- Ido
- Italiano
- Nederlands
- 日本語
- Polski
- Português
- Svenska